作者:劉辰翁
標題:金縷曲・賀新郎
內容:拍甕春醅動。洞庭霜、壓綠堆黃，林苞堪貢。況有老人潭邊菊，搖落賞心入夢。數百歲、半來許中。兒女牽衣團欒處，繞公公、願獻生申頌。公性歰，待重風。人生一笑何時重。奈今朝、有客無魚，有魚留凍。何似尊前斑斕起，低唱淺斟齊奉。也不待、烹龍炰鳳。此會明年知誰健，說邊愁、望斷先生宋。醒最苦，醉聊共。